**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės tarybos 2016 m. balandžio 29 d. sprendimo nr. b1-114 „dėl molėtų rajono savivaldybės vaikų socializacijos programų vaikų vasaros poilsiui organizuoti konkurso tvarkos aprašo patvirtinimo“ pakeitimo**

2020 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Vaikų socializacijos programų rėmimo konkurso tvarkos aprašo, patvirtinto Lietuvos Respublikos švietimo ir mokslo ministro 2007 m. gegužės 2 d. įsakymu Nr. ISAK- 805 „Dėl Vaikų socializacijos programų rėmimo konkurso tvarkos aprašo patvirtinimo“, 7, 8 punktais, 15.2 papunkčiu, siekiant sudaryti galimybę vaikų vasaros poilsį organizuoti stacionariose stovyklose,

Molėtų rajono savivaldybės taryba n u s p r e n d ž i a:

1. Pakeisti Molėtų rajono savivaldybės vaikų socializacijos programų vaikų vasaros poilsiui organizuoti konkurso tvarkos aprašą, patvirtintą Molėtų rajono savivaldybės tarybos 2016 m. balandžio 29 d. sprendimu Nr. B1-114 „Dėl Molėtų rajono savivaldybės vaikų socializacijos programų vaikų vasaros poilsiui organizuoti konkurso tvarkos aprašo patvirtinimo “:

1.1. Pakeisti 9.2 papunktį ir jį išdėstyti taip:

„9.2. Programos teikėjo registravimo Juridinių asmenų registre pažymėjimo kopiją (jei teikėjas – juridinis asmuo) (mokykloms ir neformaliojo vaikų švietimo/ ugdymo įstaigoms nereikia), verslo liudijimo ar individualios veiklos pažymos (jei teikėjas – fizinis asmuo) kopiją ar išrašą;“;

1.2. Pakeisti 9.3 papunktį ir jį išdėstyti taip:

„9.3. nuostatų (įstatų) ar kito dokumento, kuriame įteisinta švietimo ir vaikų poilsio stovyklų veikla, kopiją ar išrašą (jei teikėjas – juridinis asmuo) (mokykloms ir neformaliojo vaikų švietimo/ ugdymo įstaigoms nereikia) arba dokumento (-ų), kuris (-ie) pagrindžia, kad teikėjas turi teisę dirbti neformaliojo švietimo mokytoju (pedagogu), kopiją (-as) ar išrašą (-us) (jei teikėjas – fizinis asmuo);“;

1.3. Pakeisti 9.4 papunktį ir jį išdėstyti taip:

„9.4. higienos paso kopiją (stacionarių stovyklų vykdytojai).“;

1.4. Pakeisti 1 priedą ir jį išdėstyti taip (pridedama);

1.5. Pakeisti 3 priedą ir jį išdėstyti taip (pridedama).

2. Papildyti Molėtų rajono savivaldybės vaikų socializacijos programų vaikų vasaros poilsiui organizuoti konkurso tvarkos aprašą, patvirtintą Molėtų rajono savivaldybės tarybos 2016 m. balandžio 29 d. sprendimu Nr. B1-114 „Dėl Molėtų rajono savivaldybės vaikų socializacijos programų vaikų vasaros poilsiui organizuoti konkurso tvarkos aprašo patvirtinimo“, 27.3 papunkčiu ir jį išdėstyti taip:

„27.3. stacionari stovykla – specialiai pastatytos ir (ar) įrengtos patalpos, kuriose apgyvendinami vaikai.“.

3. Pripažinti netekusiu galios Molėtų rajono savivaldybės vaikų socializacijos programų vaikų vasaros poilsiui organizuoti konkurso tvarkos aprašo, patvirtinto Molėtų rajono savivaldybės tarybos 2016 m. balandžio 29 d. sprendimu Nr. B1-114 „Dėl Molėtų rajono savivaldybės vaikų socializacijos programų vaikų vasaros poilsiui organizuoti konkurso tvarkos aprašo patvirtinimo“, 24 punktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras